74. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.125695/Ε3/5695 της 25 Οκτ./21 Νοεμ.2000 (ΦΕΚ  Β΄1412) ΄Ελεγχος διακίνησης προϊόντων «Διττής Χρήσεως». ΄Εχοντας υπόψη: 1. Τις διατάξεις του Ν.1558/85 «Περί Κυβερνήσεως και Κυβερνητικών Οργάνων». 2. Τον Κανονισμό του Συμβουλίου της Ε.Ε αριθ. 1334/ 2000 «Περί κοινοτικού συστήματος ελέγχου των εξαγωγών ειδών και τεχνολογίας των «Διττής Χρήσεως προϊόντων», σε συνδυασμό με την Απόφαση «Κοινής Δράσης» των Υπουργών Εξωτερικών της Ε.Ε αριθ. 2000/401/ 2000/ΚΕΠΠΑ. 3. Τις διατάξεις του Ν.936/79 «περί τροποποιήσεως & συμπληρώσεως των περί Εξωτερικού Εμπορίου Διατάξεων». 4. Τις διατάξεις του Π.Δ. 178/2000 «Οργανισμός του Υπουργείου Εθνικής Οικονομίας» άρθρο 36 παρ.γ.(ΦΕΚ 165Α/2000). 5. Την 27081/ΔΙΟΕ/540/2000 κοινή Απόφαση του Πρωθυπουργού και του Υπουργού Εθνικής Οικονομίας «Καθορισμός αρμοδιοτήτων των Υφυπουργών Εθνικής Οικονομίας». (ΦΕΚ 970/Β/2000). 6. Την με αριθ.Β3ΔΦ.6747.2/400/ΑΣ1171/90 Απόφαση του Υπουργού Εξωτερικών. 7. Οτι η παρούσα απόφαση δεν συνεπάγεται έξοδα για τον Κρατικό Προϋπολογισμό, αποφασίζουμε: Ι. ΓΕΝΙΚΕΣ ΑΡΧΕΣ 1. Οι εξαγωγές από την Ευρωπαϊκή ΄Ενωση, των αναφερομένων στον συνημμένο στην παρούσα Πίνακα 1 αγαθών και τεχνολογιών, χαρακτηριζομένων ως αγαθά και τεχνολογίες που μπορούν να χρησιμοποιηθούν και για πολιτικούς και για στρατιωτικούς σκοπούς (Διττής Χρήσεως), θα πραγματοποιούνται μόνον κατόπιν χορηγήσεως σχετικής εγκριτικής αδείας των αρμοδίων αρχών των Κρατών-Μελών της Ευρωπαϊκής ΄Ενωσης. Για την Ελληνική Δημοκρατία αρμοδία αρχή χορηγήσεως των ως άνω αδειών,είναι η Διεύθυνση Διεθνών Οικονομικών Ροών του Υπουργείου Εθνικής Οικονομίας. 2. Για τους σκοπούς της Αποφάσεως αυτής: 2.1. Ως «Εξαγωγή» ορίζεται η διαδικασία που αναφέρεται στο άρθρο 161 του Κοινοτικού Τελωνειακού Κώδικα,σύμφωνα με το οποίο αγαθά της Ε.Ε προσωρινά ή οριστικά εξέρχονται του τελωνειακού χώρου της Ε.Ε.Στον παραπάνω ορισμό συμπεριλαμβάνεται και η επανεξαγωγή δηλαδή το είδος της εμπορικής πράξεως η οποία αναφέρεται στο άρθρο 182 του Κοινοτικού Τελωνειακού Κώδικα,σύμφωνα με το οποίο μη Κοινοτικά αγαθά εξέρχονται του τελωνειακού χώρου της Ε.Ε. Εξαγωγή επίσης για τις ανάγκες της παρούσης νοείται και η διαβίβαση λογισμικού ή τεχνολογίας με ηλεκτρονικά μέσα, με Φαξ ή με το τηλέφωνο προς εξωκοινοτικό προορισμό. Η μέσω τηλεφώνου διαβίβαση τεχνολογίας,αφορά τεχνολογία η οποία περιέχεται σε έγγραφο η αναγνωση του οποίου (μέσω τηλεφώνου) έχει αποτέλεσμα ισάξιο με την απ' ευθείας εξαγωγή του εγγράφου. 2.2. Ως «Εξαγωγέας» ορίζεται κάθε φυσικό ή νομικό πρόσωπο για λογαριασμό του οποίου κατατίθεται το σχετικό Ε.Δ.Ε εξαγωγής και το οποίο κατέχει την σύμβαση με τον παραλήπτη της τρίτης χώρας και την εξουσία να αποφασίζει για την πραγματοποίηση της εξαγωγής των προϊόντων διπλής χρήσης την στιγμή που κατατίθεται το σχετικό Ε.Δ.Ε. ΄Οταν η κατοχή ή το σχετικό παρεμφερές δικαίωμα ανήκει σε πρόσωπο (φυσικό ή νομικό) εγκατεστημένο εκτός Ε.Ε, η δε εξαγωγή πραγματοποιείται κατόπιν συμβολαίου με πρόσωπο (φυσικό ή νομικό) εγκατεστημένο στην Ε.Ε, εξαγωγέας θα θεωρείται το εγκατεστημένο στην Ε.Ε συμβαλλόμενο μέρος. Εξαγωγέας επίσης είναι κάθε φυσικό ή νομικό πρόσωπο τό οποίο προτίθεται να διαβιβάσει λογισμικό ή τεχνολογία προς εξωκοινοτικό προορισμό με ηλεκτρονικά μέσα,Φάξ και τηλέφωνο. 2.3. Ως «Αρμόδιες Αρχές» ορίζονται οι Αρχές κάθε Κ - Μ οι οποίες είναι υπεύθυνες για την εφαρμογή του ελέγχου των εξαγωγών. 2.4. «Εγκατάσταση» νοείται για μεν τα φυσικά πρόσωπα ο τόπος της συνήθους κατοικίας τους για δε τα νομικά πρόσωπα το Κ - Μ σύμφωνα με τη νομοθεσία του οποίου έχει συσταθεί και έχει την καταστατική έδρα,την κεντρική διοίκηση ή την κυρία εγκατάστασή της (άρθρο 58, Συνθήκης ΕΚ). Οι θυγατρικές αποτελούν ξεχωριστό νομικό πρόσωπο και κατά συνέπεια είναι εξαγωγείς κατά την έννοια της παρούσης έχοντας ξεχωριστή από την μητρική εγκατάσταση.  3. Οι αρμόδιες για την εφαρμογή των ελέγχων αρχές, δύνανται να θέσουν ως απαραίτητη προυπόθεση πραγματοποίησης μιάς εξαγωγής αγαθών διττής χρήσεως, τον εφοδιασμό του εξαγωγέα με την σχετική εγκριτική άδεια,ακόμα και όταν τα προϊόντα αυτά δεν συμπεριλαμβάνονται στον Πίνακα 1 της παρούσας, αν έχουν πληροφορηθεί ότι τα εν λόγω αγαθά προορίζονται ή μπορεί να προορίζονται εν μέρει ή στο σύνολό τους να χρησιμοποιηθούν σε σχέση με την ανάπτυξη ή παραγωγή ή αποθήκευση ή αναγνώριση ή εντοπισμό των χημικών, βιολογικών ή πυρηνικών όπλων καθώς και με την ανάπτυξη ή παραγωγή ή εντοπισμό ή αποθήκευση βλημάτων ικανών να μεταφέρουν τέτοια όπλα, ως αυτά περιγράφονται στις σχετικές Συμφωνίες μη Διασποράς. (Μετά τη σελ. 264,416(β) Σελ. 264,417 Τεύχος 1408 Σελ. 107 - 770 Οργάνωση εξωτερικού εμπορίου 11.Ζ.β.74 Η ίδια δυνατότητα παρέχεται στις αρμόδιες αρχές έάν η αγοράστρια χώρα ή η χώρα προορισμού υπόκειται σε απαγόρευση αποστολής όπλων που έχει επιβληθεί σε εφαρμογή Κοινής Θέσης ή Κοινής Δράσης του Συμβουλίου της Ευρωπαικής Ενωσης, με Απόφαση του ΟΑΣΕ και με ψήφισμα του Συμβουλίου Ασφαλείας του Ο.Η.Ε, εφ όσον τα προς εξαγωγή αγαθά προορίζονται ή μπορεί να προορίζονται εν μέρει ή στο σύνολό τους για στρατιωτική τελικη χρήση ή όταν τα προς εξαγωγή ήδη ανήκουν στον εθνικό στρατιωτικό κατάλογο του Κράτους Μέλους από το οποίο πραγματοποιείται η εξαγωγή. Αν ο εξαγωγέας γνωρίζει ότι τα εν λόγω αγαθά προορίζονται εν όλο η εν μέρει να χρησιμοποιηθούν για τους σκοπούς που αναφέρονται παραπάνω, οφείλει να το γνωρίσει αυτό στις αρμόδιες αρχές του Κ - Μ που είναι εγκατεστημένος ,οι οποίες μπορούν να θέσουν την συγκεκριμένη εξαγωγή υπο καθεστώς ελέγχου. 4. Οι αρμόδιες για την εφαρμογή των ελέγχων ελληνικές αρχές, δύνανται να θέσουν σαν απαραίτητη προυπόθεση πραγματοποίησης μιάς αποστολής αγαθών διττής χρήσεως περιλαμβανομένων στον Πίνακα 1 προς άλλο Κ - Μ της Ε.Ε, τον εφοδιασμό του εξαγωγέα με την σχετική εγκριτική άδεια εάν γνωρίζουν ότι ο τελικός προορισμός των εν λόγω αγαθών ευρίσκεται εκτός της Ε.Ε. ΙΙ. ΕΙΔΗ ΑΔΕΙΩΝ ΚΑΙ ΔΙΑΔΙΚΑΣΙΕΣ ΕΚΔΟΣΗΣ ΤΟΥΣ 1. ΄Αδειες εξατομικευμένες: Οι άδειες αυτές χορηγούνται επί ειδικού εντύπου, από τις αρχές του Κ - Μ που είναι εγκατεστημένος ο εξαγωγέας, είναι εξατομικευμένες, μη μεταβιβάσιμες, διαρκείας δύο μηνών, αφορούν δε συγκεκριμένη ποσότητα και είδη. Καλύπτουν το σύνολο των προϊόντων που περιγράφονται στον Πίνακα 1 της παρούσης, και απαιτούνται και για την ενδοκοινοτική μεταφορά των προϊόντων διττής χρήσεως που περιγράφονται στο δεύτερο μέρος του συνημμένου στην παρούσα Πίνακα 4 ο οποίος είναι και γνήσιο υποσύνολο του Πίνακος 1. Ισχύουν για όλη την Ε.Ε και για την χορήγησή τους απαιτείται η υποβολή εντύπου αιτήσεως στις αρμόδιες αρχές, στην οποία θα περιγράφονται αναλυτικά όλα τα προβλεπόμενα στο έντυπο στοιχεία: Σελ. 264,418 Τεύχος 1408 Σελ. 108 Η χορήγηση της ανωτέρω αδείας μπορεί επίσης να τεθεί και σαν απαραίτητος όρος προκειμένου και για ενδοκοινοτικές μεταφορές των προϊόντων του Πίνακος 1 ή προϊόντων μη συμπεριλαμβανομένων στον Πίνακα αυτό, αλλά για τα οποία υπάρχει πληροφορία ότι μπορεί να χρησιμοποιηθούν για την παρασκευή, εγκατάσταση, εντοπισμό και ανίχνευση όπλων μαζικής καταστροφής, εάν ο εξαγωγέας (αποστολέας) γνωρίζει ότι ο τελικός προορισμός των διττής χρήσεως προϊόντων ευρίσκεται εκτός Ε.Ε.  Οι αρμόδιες για την χορήγηση της άδειας εθνικές αρχές δύνανται κατά την κρίση τους να απαιτήσουν εκτός των αναφερομένων στο έντυπο στοιχείων και οτιδήποτε άλλο στοιχείο σχετικό με την τελική χρήση των προς εξαγωγή προϊόντων και ή την επανεξαγωγή των. Για την εξαγωγή προς τρίτες χώρες και την αποστολή στην Ε.Ε των προϊόντων του δευτέρου μέρους του Πινάκων 4 η σχετική αίτηση πέραν των προβλεπομένων στοιχείων θα πρέπει να συνοδεύεται απαραιτήτως από τα παρακάτω παραστατικά: 1.1. Διεθνές Πιστοποιητικό Εισαγωγής ή Πιστοποιητικό Τελικού Χρήστη (End User Certificate). 1.2. Υπεύθυνη δήλωση του εξαγωγέα, σύμφωνα με την οποία θα υποχρεούται να προσκομίσει στο Υπουργείο Εθνικής Οικονομίας (Δ/νση Διεθνών Οικονομικών Ροών) εντός ενός (1) μηνός από την ημερομηνία φόρτωσης των προϊόντων αποδεικτικά στοιχεία, δεόντως θεωρημένα από τις αρχές της χώρας προορισμού, με τα οποία θα πιστοποιείται ότι το προϊόν έφθασε στη δηλωθείσα χώρα προορισμού (Post Shipment Control). - 771 11.Ζ.β.74 Οργάνωση εξωτερικού εμπορίου Τα ανωτέρω παραστατικά μπορούν κατά περίπτωση να απαιτηθούν και γιαεξαγωγές προς τρίτες χώρες και άλλων προϊόντων του Πίνακος 1. Πλέον των ανωτέρω και για ενδοκοινοτικές μεταφορές πλουτωνίου και ουρανίου εμπλουτισμένου σε ποσοστό πάνω από 20% καθώς και εγκαταστάσεων,βασικών εξαρτημάτων κρισίμου σημασίας και τεχνολογίας σχετικής με την του βαρέως ύδατος, απαιτείται η τήρηση της θεσπισθείσας από την Δήλωση Κοινής Πολιτικής της 20ης Νοεμβρίου 1984 διαδικασίας. Ειδικότερα: - ΄Εως τον χρόνο της χρησιμοποίησής τους,διαχωρισμένο πλουτώνιο και ουράνιο εμπλουτισμένο πάνω από 20%, θα εναποθηκεύονται στο μέρος διαχωρισμού και εμπλουτισμού τους ή στο μέρος βιομηχανικής κατασκευής των καυσίμων που περιέχουν πλουτώνιο και ουράνιο εμπλουτισμένο σε ποσοστό πάνω από 20% ή σε αποθήκες που είτε δημιουργήθηκαν και ελέγχονται προς τούτο από ένα Κ - Μ είτε αποτελούν προιόν κοινής συμφωνίας των εμπλεκομένων Κ - Μ. -  Το πλουτώνιο και το ουράνιο που είναι εμπλουτισμένο σε ποσοστό πάνω από 20% θα μεταφέρονται από τα Κ - Μ κατόπιν υποβολής από τον παραλήπτη ενός πιστοποιητικού (όπως το συνημμένο στην παρούσα υπόδειγμα)που θα εξειδικεύει τον τελικό προορισμό,τις ποσότητες,την κατά προσέγγιση μέρα παράδοσης, το χρονοδιάγραμμα της χρησιμοποίησης, ο τρόπος παράδοσης και τη διάθεση του υλικού σε μία από τις ακόλουθες χρήσεις: -  Για καύσιμο πυρηνικών αντιδραστήρων ενεργείας ή έρευνας που λειτουργούν ή είναι υπό κατασκευή στο έδαφος ενός Κ - Μ ή σε περιοχή υπό την δικαιοδοσία του. -  Για βιομηχανική κατασκευή, σε έδαφος που ανήκει σε Κ - Μ ή σε περιοχή υπό την δικαιοδοσία του, πυρηνικών καυσίμων που προορίζονται για τον εφοδιασμό των παραπάνω περιγραφομένων αντιδραστήρων. Εαν τα καύσιμα αυτά πρόκειται να μεταφορτωθούν για κάλυψη αναγκών αντιδραστήρος ευρισκομένου σε Τρίτη χώρα, πρέπει να τηρηθεί η αρχή σύμφωνα με την οποία, το Κ - Μ το οποίο έχει διαχωρίσει το πλουτώνιο ή εμπλουτίσει το ουράνιο, συμφωνεί με την μεταφόρτωση αυτή. -  Για έρευνα και ανάπτυξη σε οποιοδήποτε εργαστήριο που βρίσκεται σε περιοχή που ευρίσκεται σε Κ - Μ ή που ανήκει στην δικαιοδοσία του  -  Για χρήση σε κάθε άλλη εγκατάσταση που ευρίσκεται σε περιοχή που ευρίσκεται σε Κ - Μ ή ανήκει στην δικαιοδοσία του και συνδέεται με ενεργειακά προγράματα ή έρευνα και ανάπτυξη προγραμμάτων. - Η Κυβέρνηση του Κ - Μ στο οποίο είναι εγκατεστημένος ο παραλήπτης πρέπει να βεβαιώσει την ακρίβεια των στοιχείων που περιγράφονται στο παραπάνω πιστοποιητικό. Της προβλεπομένης από την Δήλωση της Κοινής Πολιτικής διαδικασίας εξαιρούνται το πλουτώνιο που περιέχει το ισότοπο πλουτώνιο-238 πάνω από 80%,τα ειδικά σχεδιασμένα υλικά που χρησιμοποιούνται στα όργανα ευαίσθητου μετρήσεως και για ποσότητες ενός γραμμαρίου ή λιγότερες, καθώς και οι φορτώσεις και μεταφορτώσεις ποσοτήτων που δεν υπερβαίνουν σε ποσότητα τα πενήντα ενεργά (αποτελεσματικά) γραμμάρια σε ετήσια βάση. 2. Άδειες Απλοποιημένων Διαδικασιών: Είναι δυνατή η εφαρμογή απλοποιημένων διαδικασιών δια εξαγωγές όλων των προϊόντων του  Πίνακας 1 με εξαίρεση τα προϊόντα του Μέρους 2 του Πίνακας 2 της παρούσης, δια της χορηγήσεως αδειών γενικής μορφής ως ακολούθως: 2.1. Γενική Αδεια συγκεκριμένης χρονικής ισχύος για εξαγωγές προς ένα ή περισσότερους εξειδικευμένους προορισμούς που χορηγείται σε  μεμονομένους εξαγωγείς. Η άδεια αυτή μπορεί να χορηγηθεί για προορισμούς μη συγκαταλεγόμενους στον Πίνακα 2 της παρούσης, αφορά δε εξαγωγείς των οποίων έχει διαπιστωθεί η συμμόρφωση τους με τους κανόνες μη διασποράς ελεγχομένων υλικών. Προκειμένου για ενδοκοινοτικές μεταφορές η ανωτέρω άδεια μπορεί να χορηγηθεί και για τα προϊόντα τα οποία ανήκουν στο μέρος 1 του Πίνακα 4 της  παρούσης. Για την χορήγηση της ο ενδιαφερόμενος εξαγωγέας πρέπει να υποβάλλει στο ΥΠ.ΕΘ.Ο  τα ακόλουθα παραστατικά: 2.1.1. Αίτηση επί επιστολόχαρτου της εταιρείας του δεόντος υπογεγραμμένη από τον νόμιμο εκπρόσωπο της ,στην οποία θα αναγράφονται τα πλήρη αναλυτικά του στοιχεία, το προϊόν ή τα προϊόντα του Πίνακας 1 για τα οποία θα ισχύει η Γενική Άδεια και οι αγοράστριες χώρες καθώς και οι χώρες τελικού προορισμού των προς εξαγωγή προϊόντων. 2.1.2. Εγγραφη δήλωση του εξαγωγέα ότι τα προς εξαγωγή προϊόντα δεν πρόκειται να χρησιμοποιηθούν για στρατιωτικές εφαρμογές. 2.1.3. Επίσης ο εξαγωγέας υποχρεούται να υποβάλλει στο ΥΠ.ΕΘ.Ο ανά εξάμηνο πίνακα με τους προορισμούς και τα είδη που εξήγαγε κάνοντας χρήση της Γενικής του Αδείας. (Μετά τη σελ. 264, 418) Σελ. 264,419 Τεύχος 1408 Σελ. 109 - 772 Οργάνωση εξωτερικού εμπορίου 11.Ζ.β.74 2.2. Γενική Άδεια συγκεκριμένης χρονικής ισχύος για εξαγωγές προς ένα ή περισσότερους εξειδικευμένους προορισμούς που ισχύει για  όλους ανεξαιρέτως τους εξαγωγείς. (Εθνική Γενική Αδεια). Η χορήγηση της αδείας αυτής προϋποθέτει την έκδοση σχετικής Υπουργικής Απόφασης στην οποία θα αναγράφεται ότι εκδίδεται βάσει του άρθρου 6 παράγραφος 2 του Κανονισμού 1334/2000 ,τα είδη διπλής χρήσης που καλύπτονται από αυτή ,οι προορισμοί των προς εξαγωγή προϊόντων, καθώς και οι προϋποθέσεις που πρέπει να πληροί ο εξαγωγέας για να κάνει χρήση της αδείας αυτής. Η δυνατότητα χρήσης της παραπάνω αδείας δεν προαπαιτεί τον εφοδιασμό ενός εκάστου των ενδιαφερομένων με ειδική έγγραφη άδεια, δεν τον απαλλάσσει όμως και από τις υποχρεώσεις που θεσπίζονται από τα υπόλοιπα άρθρα της παρούσης, δεν ισχύει δε προκειμένου για εξαγωγές προϊόντων του μέρους2 του Πίνακος 2 αλλά και για ενδοκοινοτικές μεταφορές προϊόντων του μέρους 2 του Πίνακος 4. 3. Κοινοτική Γενική Αδεια 3.1. Όταν ο τελικός προορισμός των εξαγομένων αγαθών διττής χρήσεως συγκαταλέγεται στους περιγραφόμενους προορισμούς του Μέρους 3 του Πίνακα 2 της παρούσης, οι εξαγωγές πραγματοποιούνται βάσει της ισχυούσης με αριθ.ΕΙΙΟΟΙ Κοινοτικής Άδειας  Εξαγωγής, σύμφωνα με τους όρους και τις προϋποθέσεις που προβλέπονται από αυτήν, οι οποίες και περιγράφονται αναλυτικά στον ανωτέρω Πίνακα. Για την πραγματοποίηση των εξαγωγών αυτών δεν απαιτείται η χορήγηση σχετικής εγκριτικής αδείας του Υπουργείου Εθνικής Οικονομίας. Επισημαίνεται ότι η δυνατότητα αυτή δεν ισχύει για εξαγωγές των προϊόντων του Μέρους 2 του Πίνακος 2 και δεν απαλλάσσει τον ενδιαφερόμενο εξαγωγέα από  τις υποχρεώσεις που θεσπίζονται με τα υπόλοιπα άρθρα της παρούσης Αποφάσεως. Ο εξαγωγέας υποχρεούται επίσης να αναγράφει σε όλα τα σχετικά εμπορικά παραστατικά της εξαγωγής ότι τα εξαγόμενα αγαθά υπόκεινται σε έλεγχο κατά την εξαγωγή τους  από την  Ε.Ε σύμφωνα με τον  Κανονισμό 1334/2000 και ότι τα εξαγόμενα αγαθά εξάγονται του τελωνειακού χώρου της Ευρωπαϊκής Ενωσης με απλοποιημένη διαδικασία, όποτε κάνει χρήση μίας οποιασδήποτε μορφής αδείας απλοποιημένων διαδικασιών κατά τα παραπάνω. Η ευθύνη της διαπίστωσης για το εάν τα προς εξαγωγή αγαθά «διττής χρήσεως» συγκαταλέγονται στα περιγραφόμενα προϊόντα του Πίνακος 1,οπότε  τίθενται αυτομάτως υπό καθεστώς χορηγήσεως  αδείας, ανήκει στους εξαγωγείς. Σελ. 264,420 Τεύχος 1408 Σελ. 110 III. ΜΕΤΡΑΔΙΑΣΦΑΛΙΣΗΣ ΤΩΝ ΕΛΕΓΧΩΝ 1. Η εμπορική διεκπεραίωση όλων των ανωτέρω πράξεων για τα προϊόντα του Πίνακος 4 (ταχυδρόμηση φορτωτικών εγγράφων, είσπραξη της αξίας κ.ο.κ) θα πραγματοποιείται υποχρεωτικά μέσω των μεσολαβουσών τραπεζών, τελεί δε  υπό  την εποπτεία της Τραπέζης της Ελλάδος. 2. Το Υπουργείο  Οικονομικών για την πληρεστέρα εφαρμογή της παραπάνω Αποφάσεως μπορεί να ορίσει συγκεκριμένα τελωνεία της χώρας μέσω των οποίων θα πραγματοποιούνται όλες (πλην της ενδοκοινοτικής αποστολής) εις την παρούσα περιγραφόμενες πράξεις. 3. Σε περίπτωση που έχει ήδη εκδοθεί αδεία εξαγωγής αποστολής των εις τους συνημμένους εις την παρούσα καταλόγους αγαθών από οποιαδήποτε εξουσιοδοτούμενη προς τούτο αρχή της Ε. Ε και οι Ελληνικές Αρχές διαθέτουν πληροφορίες βάσει των οποίων: 3.1. Υφίσταται σοβαρός κίνδυνος παρεκτροπής της εν λόγω πράξης αναφορικά με τον εγκριθέντα προορισμό και την τελική χρήση των προς εξαγωγή - αποστολή προϊόντων, 3.2. Οι Διεθνείς Συνθήκες έχουν σημαντικώς  αλλάξει από την ημερομηνία έκδοσης της αδείας. 3.3. Κατά την έκδοση της αδείας δεν είχαν ληφθεί υπ' όψη σημαντικές πληροφορίες, τότε: διατηρούν το δικαίωμα να ανακαλέσουν την εκδοθείσα άδεια εφ όσον έχει εκδοθεί από αυτές, χωρίς να  υποχρεούνται, εφόσον για λόγους εθνικής ασφαλείας κρίνεται τούτο αναγκαίο, να αποκαλύψουν την προέλευση των εν λόγω πληροφοριών. - 773 11.Ζ.β.74 Οργάνωση εξωτερικού εμπορίου Για τους ίδιους παραπάνω λόγους οι ελληνικές αρχές δύνανται επίσης να απαγορεύσουν την έξοδο από τον τελωνειακό χώρο της Ε. Ε αγαθών που εξέρχονται του εδάφους της Ε.Ε μέσω της Ελληνικής Δημοκρατίας βάσει μίας ήδη χορηγηθείσης από άλλο Κ - Μ αδείας, για χρονικό διάστημα δέκα (10) εργασίμων ημερών προκειμένου να προβούν σε σχετικές διαβουλεύσεις με τις αρχές του Κ - Μ που εξέδωσε την άδεια. Το χρονικό διάστημα των δέκα (10) ημερών δύναται να παραταθεί μέχρι τις τριάντα (30) ημέρες κατόπιν αιτήσεως του εκδόσαντος την άδεια εξαγωγής Κράτους Μέλους. 4. Για την υλοποίηση των προβλεπομένων δυνατοτήτων της παραπάνω υποστοιχείο 3 περιπτώσεως, απαραίτητη προϋπόθεση είναι η σχετική προς τούτο γνωμάτευση του ΥΠ-ΕΞ. 5. Οι εξαγωγείς υποχρεούνται να διατηρούν για χρονικό διάστημα τουλάχιστον τριών ετών και να θέτουν στην διάθεση των αρμοδίων αρχών (άν ήθελε ζητηθεί) τα σχετικά με τις ανωτέρω πράξεις εμπορικά έγγραφα(τιμολόγια, δελτία αποστολής κ.λ.π) καθώς  και οποιαδήποτε άλλα έγγραφα που περιέχουν τα ακόλουθα στοιχεία: 5.1. Περιγραφή των διττής χρήσεως προϊόντων. 5.2. Ποσότητα των προϊόντων. 5.3. Το όνομα και την διεύθυνση του εξαγωγέα και του παραλήπτη. 5.4. Όπου είναι γνωστό την τελική χρήση και τον τελικό χρήστη των διττής χρήσεως προϊόντων. IV. ΠΟΙΝΕΣ. Οι παραβάτες της  παρούσης διώκονται συμφώνως με το άρθρο 8 του Ν. 936/79. V. ΤΕΛΙΚΕΣ ΔΙΑΤΑΞΕΙΣ: Όλες οι προγενέστερες Αποφάσεις που ρυθμίζουν παρεμφερή με την παρούσα θέματα, πλην των Αποφάσεων Ε3/1255/91,  Ε3/1256/91,   Ε3/1668/91, Ε3/1669/91, 2542/Ε3/3179/92, 2641/Ε3/3327/92, 3286/Ε3/2757/93, 232/Ε3/ 281/93 5408/Ε3/2362/93, 3285/Ε3/4136/93, 2026/Ε3/ 933/94 και 121004/Ε3/1004/2000, οι οποίες εξεδόθηκαν στα πλαίσια των Διεθνών υποχρεώσεων της χώρας λόγω της συμμετοχής της σε Διεθνείς Οργανισμούς «μη Διασποράς», οι οποίες και εξακολουθούν να ισχύουν, καταργούνται. Η παρούσα να δημοσιευθεί στην Εφημερίδα της Κυβερνήσεως ισχύει δε από την 28η Σεπτεμβρίου 2000. (Ακολουθεί Παράρτημα) 